Gummistivlar eru ikki altíð framleiddir úr gummi. Til dømis eru fleiri bíligir barnastivlar framleiddir úr bleytum PVC við ftalatum, ið kunnu vera skaðilig fyri umhvørvi og heilsu. Bleytt PVC kann innihalda ftalat Gummistivlar kunnu vera úr gummi ella úr PVC. Gummi kann entin vera natúrgummi (latex) ella kunstgummi. Náturgummi er framleitt úr gummi frá gummiplantum, meðan kunstgummi er framleitt úr ráolju og gassi. Stivlabuksur–ella waders-sum serliga vera brúktar til frítíðarfiskiskap, eru ofta framleiddar úr bleytum PVC. Um tú vilt sleppa undan at dálka umhvørvið, so er best at keypa gummistivlar og stivlabuksur, ið ikki innihalda PVC og ftalat. Nógv sløg av stivlum eru til keyps, sum eru framleiddir úr tilfari, ið ikki hevur stórvegis árin á umhvørvið. Gummistivlar úr náttúrugummi eru betri fyri umhvørvið enn formstoyptir PVC-stivlar. Men ofta kann vera trupult at vita, hvørjum tilfari stivlarnir eru úr-spyr teg tí fyri innan tú keypir. Góð ráð um gummistivlar og stivlabuksur Stivlar av náttúrugummi og vatntøttum toyi eru betri fyri umhvørvið enn formstoyptir stivlar, sum ofta eru framleiddir úr PVC. Formstoyptir gummistivlar úr PVC eru eyðkendir við, at teir eru í einum, og uttan nakað festi aftan. Keyp ikki stivlabuksur úr PVC. Tær fáast eisini úr vatntøttum toyi og neopren gummi. Vaska gummistivlar úr natúrgummi við brúnsápu-so halda teir longri!